Luister in 3 minute: Waarskuwingnota, Eskom en OBK in die nuusPres. Cyril Ramaphosa en Lindiwe Sisulu, minister van internasionale betrekkinge en samewerking, by die algemene vergadering van die VN in 2018. Foto: Dirco Drie van die sakekwessies wat die afgelope sewe dae opslae gemaak het, is waarskuwings uit die buiteland, ontwerpfoute by Eskom en bedankings by die raad van die Openbare Beleggingskorporasie. Die podsending begin met die waarskuwingnotas wat vyf lande aan pres. Cyril Ramaphosa gerig het. Sakeliga meen alhoewel die VSA, Brittanje, Nederland, Duitsland en Switserland dalk nie die nodige diplomatieke protokol gevolg het met die memorandum nie, is die substansie daarvan belangrik. Kommer veral vanuit lande soos die VSA en Brittanje kan nie misgekyk word nie. Gerhard van Onselen, senior ontleder by Sakeliga, neem dié drie kwessies verder onder die loep in hierdie week se opname van 3 sake, 3 minute.